
DECRET

Identificació de l’expedient : 

Departament/ Sol·licitant: JOVENTUT I INFÀNCIA
Expedient:  2026/2536-2569  
Contingut: APROVACIÓ DE BASES QUE REGEIXEN L’ADJUDICACIÓ DE LA LLICÈNCIA D’OCUPACIÓ DEL DOMINI PÚBLIC PER A L’EXPLOTACIÓ DEL SERVEI DE BAR QUE S’HA D’INSTAL·LAR EL 21 DE NOVEMBRE DE 2026 PER L’ACTE ORGANITZAT PER L’AJUNTAMENT DE SANT VICENÇ DE MONTALT

Amb motiu de la celebració de la V jornada dels drets dels infants previst per al dia 21 de novembre de 2026, s’ha valorat la conveniència de disposar d’un servei de barra de bar per donar cobertura a les necessitats dels assistents durant el desenvolupament de l’esdeveniment.

Per garantir la transparència i la igualtat d’oportunitats, és necessari incoar l’expedient administratiu que reguli aquesta ocupació privativa i aprovar les bases per a l’adjudicació d’aquest dret d’ús temporal, respectant la normativa vigent en matèria de gestió del domini públic.

Per tot això RESOLC:

PRIMER.- INCOAR expedient per a l’adjudicació de la llicència d’ocupació privativa del domini públic per a l’explotació del servei de bar que s’ha d’instal·lar en l’esdeveniment d’interès general del dia 21 de novembre de 2026.

SEGON.-  APROVAR les bases que han de regir l’adjudicació de la llicència d’ocupació temporal del domini públic, les quals es transcriuen a continuació:

“BASES QUE REGEIXEN L’ADJUDICACIÓ DE LA LLICÈNCIA D’OCUPACIÓ DEL DOMINI PÚBLIC PER A L’EXPLOTACIÓ DEL SERVEI DE BAR QUE S’HA D’INSTAL·LAR EN L’ESDEVENIMENT DEL 21 DE NOVEMBRE ORGANITZAT PER L’AJUNTAMENT DE SANT VICENÇ DE MONTALT 

1. OBJECTE 
L’objecte d’aquestes bases és l’adjudicació de l’explotació del servei de bar durant l’acte del dia 21 de novembre de 2026 organitzat per l’Ajuntament de Sant Vicenç de Montalt, amb motiu de l’acte del drets dels infants.
La barra de bar serà per instal·lar al lloc autoritzat per l’Ajuntament de Montalt. 
L’Ajuntament es reserva el dret de suspendre aquesta barra o barres en cas que per causes de força major calgui suspendre l’esdeveniment.
El servei implica la venda o subministrament de begudes durant l’esdeveniment juvenil.
L’acte concret on cal la instal·lació de la barra de servei de bar està recollit a l’annex del present document. 
Amb aquest procés es pretén establir els criteris que permetin donar compliment a l’obligació de respectar els principis d’objectivitat, publicitat i concurrència quan els sol·licitants siguin més d’un. 

2. REQUISITS DELS LICITADORS 
Poden participar tant les entitats i associacions legalment constituïdes i degudament inscrites al Registre Municipal d’Entitats que tinguin per objecte desenvolupar finalitats socials, juvenils, artístiques, lúdiques, culturals, educatives o esportives en l’àmbit del municipi de Sant Vicenç de Montalt, que tinguin plena capacitat d’obrar, que no estiguin sotmeses a cap de les prohibicions que s’estableix a la Llei 9/2017 de 8 de novembre, de contractes del sector públic i que els administradors no estiguin sotmesos als supòsits previstos a la Llei 25/1983, de 27 de desembre sobre incompatibilitats d’alts càrrecs, ni als de la Llei 53/1984, de 26 de desembre, d’incompatibilitats del personal al servei de les administracions públiques.
Els participants hauran de tenir capacitat i recursos humans suficients per poder dur a terme la gestió objecte de l’adjudicació. A tal efecte, es demanarà als sol·licitants una relació del personal que formarà part de l’activitat. 

3. PRESENTACIÓ DE SOL·LICITUDS 
Les sol·licituds es presentaran de forma telemàtica al Registre d’Entrada de l’Ajuntament de Sant Vicenç de Montalt, segons model normalitzat i adjuntant el model de sol·licitud i declaració responsable, degudament firmat electrònicament, que consta com annex núm.1 a les presents bases. No s’acceptarà cap sol·licitud que no sigui entrada de forma telemàtica. 
El termini per presentar la sol·licitud finalitzarà el dia 5 de novembre de 2026, a les 23.59 hores. 

4. SELECCIÓ DELS ADJUDICATARIS 
Finalitzat el termini es reunirà l’Àrea de Joventut i Infància per tal de revisar les sol·licituds presentades i procedir a l’adjudicació.
A cada sol·licitud se li assignarà un número per ordre d’entrada. En cas que només es presenti una única sol·licitud i aquesta compleixi els requisits establerts en aquestes bases, l'autorització per a l'explotació del servei de bar s'adjudicarà directament a l'entitat sol·licitant.
En cas que es presenti més d'una sol·licitud admesa, l'adjudicació es realitzarà mitjançant sorteig públic entre les entitats que compleixin els requisits establerts en aquestes bases.
Una vegada efectuada l’adjudicació, no s’admetrà en cap cas la cessió, successió o subcontractació dels drets de l’adjudicatari a terceres persones o entitats, ni contractar personal aliè a l’entitat.
De tot això s’aixecarà acta per part d’un funcionari/ària de la Corporació. L’acte serà públic. 

5. OBLIGACIONS I FACULTATS DE L’AJUNTAMENT 
Serà obligació de l’Ajuntament: 
a) Fer-se càrrec de l’organització de l’activitat, així com de la seva difusió. 
b) Contractar els serveis de seguretat i ambulàncies, en cas que legalment fos obligatori. 
c) La cessió dels espais on desenvolupar l’activitat de bar, durant tot el decurs de l’esdeveniment.
d) La cessió d’una nevera de dins l’espai de la barra de bar.
És potestat de l’Ajuntament: 
a) La distribució de l’espai i l’assignació de la superfície màxima que pot ocupar la barra. 
b) Rescindir la llicència d’ocupació de bé de domini públic per a la gestió dels bars:
- Per resolució derivada d’incompliment o compliment defectuós de qualsevol de les estipulacions pactades en les presents bases.
- Per resolució unilateral de l’Ajuntament de Sant Vicenç de Montalt per motius d’interès públic expressament motivats. 
- Per resolució unilateral de l’Ajuntament de Sant Vicenç de Montalt per motius de seguretat, degudament motivats.
 
6. OBLIGACIONS DE L’ADJUDICATARI 
Seran obligacions de l’adjudicatari:
1. Oferir el servei objecte d’autorització en les millors condicions possibles.
1. Presentar una proposta de preus de les consumicions, que haurà de ser autoritzada per la regidoria de Joventut i Infància i que no es podran variar durant tota l’activitat. 
1. Aquests preus no podran superar en cap cas, els següents: ·
.Aigua Mineral ....................... 2,00 €
·Refrescos o sucs ................  3,00 €
·Cervesa ..............................  3,00 €
·Combinats ........................... 8,00 €
· Copa de cava ..................... 5,00 €

1. A la barra de bar, es podrà utilitzar el material existent a l’espai i contractar el gènere amb l’empresa que considerin oportuna. 

1. Fer-se responsable de deixar en condicions idònies els espais utilitzats. És a dir, de la neteja i de l’ordre de l’espai que ocuparà. 

1. L’horari d’obertura de la barra de bar ha de ser de des de l’inici de l’esdeveniment fins a l’horari que determini en cada cas l’Ajuntament de Sant Vicenç de Montalt. Fora de l’horari de l’esdeveniment no es podrà vendre ni servir cap mena de producte. 

1. Ocupar-se del muntatge i desmuntatge del material que hagin pogut emprar pel desenvolupament de l’activitat.

1. Tenir contractada una pòlissa d’assegurança de responsabilitat civil i d’accidents de tots els membres i voluntaris de l’entitat participants a la barra, justificant-ho a l’Ajuntament amb la presentació del document de la pòlissa més el rebut d’estar al corrent del pagament, com a màxim 4 dies abans de l’esdeveniment autoritzat. En cas que no l’aporti, es considerarà que renuncia a l’atorgament de la llicència o aquesta s’atorgarà a l’entitat que en el sorteig hagi quedat en segon lloc. 

1. Complir amb la prohibició de la presència de menors de 18 anys dins l’espai de la barra de bar. 

1. Respectar la prohibició de no servir begudes alcohòliques als menors de 18 anys. Aquesta prohibició haurà de constar en un rètol que estigui ben visible. L’incompliment d’aquest apartat suposarà la rescissió automàtica d’aquesta autorització, a més de les corresponents sancions previstes per la Llei. 

1. Servir les begudes en envasos que no siguin ni de vidre ni de metall. Hauran de ser gots reciclables o compostables. 

1. Seguir les indicacions de la regidories responsables de l’organització de l’esdeveniment així com de la Policia Local. 

1. Serà obligació dels adjudicataris mantenir net l’entorn de la barra. Quan acabi l’activitat hauran de recollir les taules i cadires, buidar les papereres i cubells de reciclatge i portar-ho tot als contenidors exteriors corresponents. En qualsevol cas, tot el material sobrant haurà d’estar enretirat abans de les 48 hores posteriors a la finalització de l’esdeveniment celebrat. 

7. NATURALESA DE L’AUTORITZACIÓ 
Aquesta llicència té naturalesa administrativa i, en conseqüència, totes les qüestions que se suscitin respecte a la interpretació i compliment de les seves condicions, serà competent per conèixer-les la jurisdicció contenciosa-administrativa. 
El responsable del seguiment de l’adjudicació i execució de la llicència serà l’Àrea de Joventut i Infància.

8. NORMATIVA APLICABLE 
En tot el no previst expressament en aquestes condicions s’estarà al disposat, en quan a la preparació i resolució d’aquest procediment , la Llei 7/1985, de 2 d’abril, reguladora de les bases del règim Local i per la Llei 57/2003, de 16 de desembre de mesures per a la modernització del govern local; Decret Legislatiu 2/2003, de 28 d’abril, pel qual s’aprova el Text refós de la Llei municipal de règim local de Catalunya; Reial Decret Legislatiu 781/1986, de 18 d’abril, pel que s’aprova el Text Refós de les disposicions legals vigents en matèria de règim local; Llei 9/2017, de 8 de novembre, de contractes del sector públic; Reial Decret 1098/2001, de 12 d’octubre, pel qual s’aprova el Reglament General de la Llei de contractes de les Administracions Públiques en tot allò que no es trobi derogat; i Decret 179/1995, de 13 de juny, pel qual s’aprova el Reglament d’obres, activitats i serveis, Llei 33/2003, de 3 de novembre, de Patrimoni de les Administracions públiques i Decret 336/1998, de 17 d’octubre, pel qual s’aprova el Reglament de patrimoni dels ens locals.
Annex número 1. Calendari de l’esdeveniment d’interès general organitzat per l’ajuntament de Sant Vicenç de Montalt (2026)

	DATA 2026
	 
	ACTE
	ESPAI

	21 DE NOVEMBRE
	DISSABTE MATÍ
	V JORNADA DELS DRETS DELS INFANTS
	Parc dels Germans



Annex número 2. Model de sol·licitud 
El Sr./Sra. .................................................................................. amb DNI .................................. en nom i representació de........................................................................., proveïda del NIF ......................................... en qualitat de ......................................................, amb domicili a .................................................... CP ................., carrer ............................................................., núm. ........................., inscrita al Registre d’Entitats de l’Ajuntament de Sant Vicenç de Montalt amb núm. d’inscripció ............... (només entitats), i adreça electrònica ......................................................................... que designa expressament a efectes de rebre qualsevol notificació, avís o comunicació amb la present licitació,
1.- DECLARA sota la seva responsabilitat que l’entitat que representa, participant del procediment per a l’atorgament de la llicència municipal per a l’explotació de la gestió de la barra de bar a instal·lar el 21 de novembre de 2026 i accepta la totalitat del contingut de les bases, i que: 
a. Està facultat/ada per contractar amb l’Administració, té la capacitat jurídica d’obrar i no s’inclou en cap de les circumstàncies que impedeixen contractar amb l’administració pública que determina l’article 71 de la Llei 9/2017, de 8 de novembre, de contractes del sector públic. 
b. Està al corrent pel que fa al compliment de les obligacions tributàries i de la Seguretat Social i d’impostos i altres tributs locals, de conformitat amb el que estableix en l’article 71 de la Llei 9/2017, de 8 de novembre, de contractes del sector públic. 
En aquest sentit AUTORITZA a l’Ajuntament de Sant Vicenç de Montalt perquè pugui obtenir directament a efectes de l’adjudicació de l’autorització, de les Administracions competents, els certificats acreditatius del compliment de les obligacions tributàries i amb la Seguretat Social 
[image: ]SI 				NO 
c. No forma part dels òrgans de govern o d’administració d’aquesta societat cap de les persones a que fa referència la legislació sobre, incompatibilitats dels alts càrrecs, de personal al servei de les administracions públiques i de règim electoral general. 
d. Coneix les condicions que serveixen de base per a la convocatòria; que accepta incondicionalment les clàusules i el que disposa la Llei 9/2017, de 8 de novembre, de contractes del sector públic; el RD 1098/2001, de 12 d’octubre, pel qual s’aprova el Reglament General de la Llei de les Administracions Públiques i el RD 817/2009, de 8 de maig, de desenvolupament parcial de la Llei 30/2007. 
e. Compleix amb tots els requisits i obligacions, pel que fa a la instal·lació i el funcionament legal, que s’exigeix en la normativa vigent.

2.- SOL·LICITA ser admès/a en el procés d’adjudicació per a la llicència municipal per a l’explotació de la gestió de la barra de bar a instal·lar el 21 de novembre de 2026, després d’haver manifestat la meva conformitat amb totes i cadascuna de les condicions administratives que regeixen el present procediment, concretament optant als següents esdeveniments i marcant el següent ordre de prioritat:
	DATA 2026
	 
	ACTE
	ESPAI

	21  NOVEMBRE
	DISSABTE MATÍ
	V JORNADA DELS DRETS DELS INFANTS
	Parc dels Germans



I perquè així consti, signo aquesta declaració responsable i sol·licitud de participació, 

(Signatura, lloc i data)”

TERCER.- Iniciar la convocatòria de participació mitjançant la inserció d’un anunci al web municipal, fixant el termini màxim per a la presentació de sol·licituds el dia 5 de novembre de 2026, a les 23.59 hores.


L’Alcalde,						Davant meu,
							La secretària acctal.

